钦定古今图书集成/理学汇编/学行典/第190卷 > 李鹏飞
## 钦定古今图书集成/理学汇编/学行典/第190卷 > 李鹏飞

按《元史孝友传》：“李鹏飞，池州人。生母姚氏为嫡母不
容，改嫁为朱氏妻，鹏飞幼不知也。年十九，思慕哀痛，
誓学医以济人，愿早见母。行求三岁，至蕲州罗田县
得焉。时朱氏家方疫，鹏飞起之，遂迎还奉养，久之，复
归。朱氏时渡江省觐。既卒，岁时携子孙往祭墓，终其
身。并以有司所请，旌其闾。”